અધિકારીઓના જણાવ્યા પ્રમાણે જોગેશ્વરીમાં આ નવું ટર્મિનસ ક્યારે શરૂ થશે એની કોઇ સમય મર્યાદા હજુ સુધી તો નક્કી નથી પરંતુ એનું કામ બે તબક્કામાં થશે. જેમાં પહેલા તબક્કામાં પ્રસ્તાવિત સ્થળે બે પ્લેટફોર્મ અને તેને સંલગ્ન રેલવે લાઇનો બાંધવાની યોજના છે જ્યાંથી લાંબા અંતરની ટ્રેનોની આવ-જા થઇ શકે. રેલવે મંત્રાલયે વર્ષ 2018માં આ બે રેલવે લાઇનો માટે એક કરોડ રૂપિયા મંજૂર કર્યા હતા અને દસ લાખ રૂપિયાની ફાળવણી પણ કરી હતી. હવે આની ડિઝાઇન માટે વિચારણા ચાલી રહી છે. રેલવે ટૂંક સમયમાં આ કામગીરીનાં ટેન્ડરો પણ બહાર પાડશે.